b'\n_START_ARTICLE_\nRombiikozidodekaeder\n_START_SECTION_\nGeometrijski odnosi\n_START_PARAGRAPH_\n\xc4\x8ce se raz\xc5\xa1iri ikozaeder s prav\xc5\xa1njim premikanjem stranskih ploskev stran od izhodi\xc5\xa1\xc4\x8da brez spreminjanja usmerjenosti ali velikost stranskih ploskev, in enako za njegov dual dodekaeder, ter se zapolnijo nastale kvadratne luknje, se dobi rombiikozidodekaeder. Zaradi tega ima enako \xc5\xa1tevilo trikotnikov kot ikozaeder (20) in enako \xc5\xa1tevilo petkotnikov kot dodekaeder (12), s kvadratom za vsak rob obeh likov._NEWLINE_Rombiikozidodekaeder ima skupno razvrstitev ogli\xc5\xa1\xc4\x8d z malim zvezdnim prisekanim dodekaedrom in uniformnimi sestavi \xc5\xa1estih ali dvanajstih pentagramskih prizem._NEWLINE_Orodja Zometool za izdelavo geodetskih kupol in drugih poliedrov kot povezave uporablja preluknjane kroglice. Kroglice so \xc2\xbbraz\xc5\xa1irjeni\xc2\xab\xc2\xa0rombiikozidodekaedri, kjer so namesto kvadratov pravokotniki. Raz\xc5\xa1irjanje je izbrano tako, da so nastali pravokotniki zlati._NEWLINE_Dvanajst od 92 Johnsonovih teles je izvedeno iz rombiikozidodekaedra, \xc5\xa1tiri z zasukom ene ali ve\xc4\x8d petstranih kupol: girorombiikozidodekaeder, paradvojni, metadvojni in trojni girorombiikozidodekaeder. Osem drugih se lahko skonstruira z odstanitvijo do treh kupol, v\xc4\x8dasih tudi z zasukom ene ali ve\xc4\x8d drugih kupol.'